paragraph_text: Kodiranje video sadržaja, sažimanje videa, video kompresija, komprimiranje videa, proces pretvorbe sažimanjem (komprimiranjem, kompresijom) digitalnog videa u format pogodan za prijenos ili pohranu pritom smanjujući broj bitova. Da bi se saželo podatke, potreban je uzajamno dopunjujući par sustava – koder i dekoder, koji se zajedno nazivaju kodek (oduznačnik). Budući da je sažimanje je proces zbijanja podataka u manji broj bitova, osnovno načelo sažimanja je smanjenje zalihosti. Sažimanje može biti bez gubitaka i s gubitcima ("mlitavo"). Zato što mlitavo sažimanje uklanja puno više nepotrebnih podataka, tj. podataka koji nisu nužni za zadovoljavajući prikaz video sadržaja, mlitavo sažimanje je učinkovitije i raširenije u uporabi.<ref>Repozitorij Sveučilišta Jurja Dobrile u Puli David Juran: Kodiranje videa i H.264 format / str. 10 / Pula, 2017. godine / pristupljeno 2. prosinca 2019.